armvectores/hy_wikipedia_2023 huggingface dataset:
Թագադրում փշե պսակով (նկար)

«Թագադրում փշե պսակով» (իտալերեն՝ Incoronazione di spine), Վերածննդի Իտալիայի 16-րդ դարի վենետիկյան դպրոցի վաղ շրջանի ներկայացուցիչ, Իտալական բարձր վերածննդի գլխավոր ներկայացուցիչ Տիցիանի նկարներից։ Այս ստեղծագործությունը հեղինակը վրձնել է 1572-ից 1576 թվականներն ընկած ժամանակահատվածում։ Յուղաներկով կտավի չափերն են 280 × 182 սմ։ «Թագադրում փշե պսակով» ստեղծագործությունն այսօր պահպանվում և ցուցադրվում է Հին պինակոտեկում (Մյունխեն, Գերմանիա)։


== Պատմություն ==
«Թագադրում փշե պսակով» նկարը Տիցիանն ավարտին է հասցրել 1576 թվականին։ Այն դասվում է հեղինակի ուշ շրջանի կտավների թվին։ Կտավը երկար տարիներ մնացել է հեղինակի տանը։ Տիցիանի մահից հետո ժառանգներից այն ձեռք է բերում Տինտորետտոն։ Վերջինիս մահից հետո՝ 1594 թվականին որդին՝ Դոմենիկը կտավը հանձնում է բավարական կուրֆյուրստին։


== Նկարի սյուժե ==
«Թագադրում փշե պսակով» ստեղծագործությունում Տիցիանը նկարին տվել է առավել ողբերգական խորություն, քան նույն վերնագրով այլ նկարում, որն ավելի վաղ էր նկարվել ու այժմ Լուվրի թանգարանում է պահպանվում։ Կտավն աչքի է ընկնում նուրբ լուսավորվածությամբ, որի գլխավոր աղբյուրը պորտալից կախված մեծ ջահն է։ Այդ լույսի շնորհիվ ֆիգուրներըն առավել կենդանի են թվում։ Երկու դահիճների ֆիգուրները նկարում կարծես շարժվեն։ Կտավի կոմպոզիցիայի կենտրոնում պատկերված է Հիսուս Քրիստոսը՝ հանգիստ և վեհ։ Փրկիչը հոգնատանջ է։ Ողբագին աչքերը դեպի ներքև են հակված։
Տիցիանը «Թագադրում փշե պսակով» կտավում նոր գեղեցկություն է ցուցադրում՝ գիտակցված տառապանքի գեղեցկությունը և անկոտրում մարդկային հոգին։


== Ծանոթագրություններ ==


== Արտաքին հղումներ ==
Նկարը Հին պինակոտեկում Archived 2016-03-25 at the Wayback Machine.
Պյոտր Բեսչաստնով

Պյոտր Նիկոլայևիչ Բեսչաստնով (ռուս.՝ Бесчастнов, Пётр Николаевич հուլիսի 4, 1978(1978-07-04), Մոսկվա, ԽՍՀՄ), օպերատորական արվեստի ներկայացուցիչ, արվեստագետ, մանկավարժ, երկու մենագրությունների հեղինակ, տարբեր դասագրքերի և ձեռնարկների լուսանկարային դիզայներ։


== Կենսագրություն ==
Ծնվել է 1978 թվականի հուլիսի 4-ին Մոսկվայում նկարիչներ Ն. Պ. Բեսչաստնովի և Ե. Ի. Դերգիլյովայի ընտանիքում։ 2000 թվականին գերազանցությամբ ավարտել է Մոսկվայի պետական տեքստիլային համալսարանի կիրառական արվեստի ֆակուլտետը, Մոսկվայի նկարիչների միության և Ռուսաստանի ֆոտոնկարիչների միության անդամ է։ Ֆոտոստեղծագործությունները գտնվում են Ռուսաստանի և Արևմտյան Եվրոպայի երկրների մասնավոր և թանգարանային հավաքածուներում։
Որպես գովազդային լուսանկարիչ, նա 2002 թվականին համագործակցում է առաջատար ընկերությունների հետ, ինչպիսիք են աշխարհահռչակ մեքենաներ արտադրող, տեքստիլ և ոսկերչական, կոսմետիկայի և սննդի ընկերությունները։
Ապրում և աշխատում է Մոսկվայում։


== Ստեղծագործություններ ==
Պ. Ն. Բեսչաստնովի ստեղծագործական հետաքրքրությունների բնագավառը հանդիսանում է լուսանկարի նկարչական և գովազդային արվեստը, լուսանկարչական դիզայնը, լուսանկարի ստացման մեթոդը, նկարչական կրթությունը։
Նա հանդիսանում է երկու մենագրության հեղինակ և մի շարք դպրոցական դասագրքերի ր ձեռնարկների կազմերի դիզայներական ոճի հեղինակ։
Մենագրություններ

Տեքստիլ ֆոտոնկար – Մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2007 – 233 էջ.
Տեքստիլ ֆոտոնկար – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2011 – 252 էջԿրթական հրապարակումներ

Ֆոտոգրաֆիկա– մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2010
Շինարարական պատկերներ – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2010
Համակարգչային դիզայներական ֆոտոկրթություն – м.: Մոսկվայի Պետական Տեխնոլոգիայի ինստիտուտ, 2013
Հավաքածուների հիմունքները – մ.: Մոսկվայի Պետական Տեխնոլոգիայի ինստիտուտ Ա. Ն. Կոսիհինայի անունով, 2007


=== Ցուցադրություն ===
Սկսած 2005 թվականից, Պյոտր Բեսչաստնովը մասնակել է բազմաթիվ ցուցահանդեսնի, որոնք կայացել են և՛ Ռուսաստանում, և՛ արրտերկրներում։

2011 (ապրիլ-մայիս) – «Моя Россия», Տուրկու, Ֆինլանդիա

		
		
		

2011 «Панорама жизни», Մոսկվա (անձնական)
2012 (հունվար-փետրվար) – «Моя Россия», Տուրկու, Վերջնական հյուպատոսությունը Ռուսաստանում
2014 (մայիս-հուլիս) – «Прикосновение к Турку» (անձնական)


== Պարգևներ ==
Միջազգային պատվոգրեր և ռուսական գեղարվեստական ցուցադրումներ։


== Ծանոթագրություններ ==


== Մատենագրություն ==
Московский государственный текстильный университет им. А.Н. Косыгина. Становление и развития. Научно-педагогические школы. – м.: МГТУ им. А.Н. Косыгина, 2004


== Գրականություն ==
Московский государственный текстильный университет имени А.Н. Косыгина – м.: МГТУ им. А.Н. Косыгина, 2004


== Արտաքին հղումներ ==
pbfoto.ru կայքում
Թղնուտ

Թղնուտ, լեռնագագաթ Հայաստանի Տավուշի մարզում, Իջևանի լեռների հարավ-արևմտյան մասում, Հաղարծին գյուրլից 3,5 կմ հյուսիս.։ Բարձրություն 2230 մ։


== Ծանոթագրություններ ==
Բրիանա Հոուի

Բրիանա Նիկոլ Հոուի (անգլ.՝ Brianne Nicole Howey, մայիսի 24, 1989(1989-05-24), La Cañada Flintridge, Լոս Անջելես շրջան, Կալիֆոռնիա, ԱՄՆ), ամերիկացի դերասանուհի։ Պարբերաբար մասնակցություն է ունեցել Fox հեռուստաընկերության հեռարձակված գերբնական սարսափ ժանրի «Էքզորցիստ» (2016) և թրիլեր ժանրի «Վերածնունդ» հեռուստասերիալներում, ներկայումս պարբերաբար հանդես է գալիս The CW հեռուստաալիքով հեռարձակվող «Բեթվումեն» սուպերհերոսային դրամա հեռուստասերիալում (2019–ներկա)։ Նեթֆլիքսով հեռարձակվող «Ջինի և Ջորջիա» հեռուստասերիալում կատարել է գլխավոր դեր մինչև 2021 թվականը։


== Վաղ կյանք ==
Մեծացել է Կալիֆոռնիայի Պասադենա քաղաքում, ընտանիքի հինգ երեխաներից ավագն է։ Սովորել է Պասադենայի աղջիկների համար նախատեսված ավագ կաթոլիկ դպրոցում, որտեղ էլ միացել է իմպրովիզացիոն թատրոնի թիմին։ Շարունակել է իր  թատերական կրթությունը և սովորել է թատերական արվեստ Նյու Յորքի Տիշ արվեստների դպրոցում։ Ուսանողական տարիներին նա սկսել է նկարահանվել «Խնջույքային ծառայություններ» (2008), «Համապատասխան սեռ» (2009) և «Արգելված հնարքներ» (2010)  կարճամետրաժ ֆիլմերում։


== Կարիերա ==
Նրա առաջին գլխավոր դերը եղել է «90210» հեռուստասերիալում, որտեղ կատարել է Սթեյսիի դերը՝ շարունակելով սովորել Նյու Յուրքում։ 2010 թվականին ավարտելուց հետո հաջողված կերպով անցել է առաջին լսումները և կատարել իր առաջնաելույթը «90210» հեռուստասերիալում։ 2013 թվականին դերակատարում է ունեցել «Սահմռկեցուցիչ հեքիաթներ» հեռուստասերիալում։ 
2014 թվականին Ջեյսոն Բեյթմենի հետ դերակատարում է ունեցել կատակերգական «Անտանելի ղեկավարներ» ֆիլմում, որտեղ կատարել է Քենդիի դերը։ 2015 թվականին տեղափոխվել է Լոնդոն իր առաջին պարբերաբար դերի համար, որը կատարել է «Ես ապրում եմ Լոնդոնում» բրիտանական հեռուստասերիալում։ 2016 թվականին ստացել է Քեթ Ռեյնսի դերը «Էքզորցիստ» հեռուստասերիալում, հայտնվել է  Հաննա Կասուլկայի կատարած դիվահարված աղջկա քրոջ դերը։ 2019 թվականին կատարել է Շաունա Բաբքոքի դերը «Վերածնունդ» հեռուստասերիալում։ Նույն տարում նկարահանվել է «Գումարած մեկ» ռոմանտիկ կատակերգությունում։
Ուշադրություն է գրավել Նեթֆլիքսի հեռարձակած «Ջինի և Ջորջիա» հեռուստասերիալում կատարած Ջորջիայի դերով։ Հեռուստասերիալը հեռարձակվել է 2021 թվականի փետրվարի 24-ին և շատ արագ դարձել է հանրաճանաչ, ունենալով 52 միլիոն բաժանորդ Նեթֆլիքս հարթակում։ 2021 թվականի ապրիլի 19-ին հեռուստասերիալը երկարացվել է երկրորդ եթերաշրջանով։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
«Էքզորցիստ» հեռուստասերիալի աստղ Հաննա Կասուլայի հետ հարցազրույց
Էնթոնի Մեյնդլի հետ հարցազրույց
Քորբին Բլու

Քորբին Բլու (անգլ.՝ Corbin Bleu, փետրվարի 21, 1989(1989-02-21), Բրուքլին, Նյու Յորք, Նյու Յորք, ԱՄՆ), ամերիկացի դերասան, մոդել, պարող, և երգիչ։


== Կենսագրություն ==
Քորբին Բլուն ծնվել է Նյու Յորքի Բրուքլին թաղամասում, Դեյվիդ և Մարտի Ռիվերզների ընտանիքում։ նա ունի 3 քույր՝ Ջագ, Ֆենիքս և Հանտեր։ Հայրը ունի ճամայկայան ծագում, մայրը՝ իտալո-ամերիկյան։


== Ֆիլմագրություն ==
1996-High Incident
1996-ER
1998-Malcolm & Eddie
1998-Soldier
1998-Beach Movie
1999-Family Tree
1999-Mystery Men
1999-Galaxy Quest
2000-Cover Me: Based on the True Life of an FBI Family
2001-The Amanda Show
2004-Catch That Kid
2005-Flight 29 Down
2006-Ned's Declassified School Survival Guide
2006-Ավագ դպրոցի մյուզիքլ
2006-Hannah Montana
2007-Flight 29 Down: The Movie
2007-The Secret of the Magic Gourd
2007-Jump In!
2007-Բարձրագույն դպրոցի մյուզիքլ 2
2008-Բարձրագույն դպրոցի մյուզիքլ 3
2009-Free Style
2009-Phineas and Ferb
2009-Beyond All Boundaries
2009-The Beautiful Life: TBL
2010-The Good Wife


== Երաժշտություն ==
2006-High School Musical Soundtrack
2007-Another Side
2007-Jump In! Soundtrack
2007-High School Musical 2 Soundtrack
2007-Disneymania 5
2007-Disney Channel Holiday
2008-High School Musical 3: Senior Year soundtrack
2008-Radio Disney Jams 10
2008-Minutemen Soundtrack
2009-Hannah Montana 3
2009-Disney Channel Playlist
2009-Speed of Light
2010-In the Heights


== Ծանոթագրություններ ==


== Արտաքին հղումներ ==
Պաշտոնական կայք
Կուկուլևկա

Կուկուլևկա (ուկրաիներեն՝ Кукулівка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Կուկուլևկա գյուղում բնակվում էր 82 մարդ։ Բնակավայրը զբաղեցնում է 0,189 կմ² տարածք։ Բնակչության խտությունը կազմում էր 433,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրոս (այլ կիրառումներ)

Պետրոս, կարող է վերաբերել՝

Պետրոս - հայկական տղամարդու տարածված անձնանուն
Պետրոս - Չեռնոգորա լեռնաշղթայի ամենաբարձր լեռներից մեկը, գտնվում է Ուկրաինայի Անդրկարպատյան մարզում
Բեհբուտ Շելկովնիկով (գեներալ-մայոր)

Անվան այլ կիրառումների համար տե՛ս՝ Բեհբուտ Շելկովնիկով (այլ կիրառումներ)Բեհբուտ Մարտիրոսի (Բորիս Մարտինովիչ) Շելկովնիկով (Շելկովնիկյան, Մետաքսյան) (հուլիսի 3, 1837, Նուխի (այժմ՝ Շաքի) – փետրվարի 10, 1878, Էրզրում, թաղված է Թիֆլիսի Ս․ Գևորգ եկեղեցու բակում), ռուսական բանակի հայազգի գեներալ–մայոր (1877)։ Բնախույզ, կովկասագետ-բնագետ Ալեքսանդր Շելկովնիկովի հայրն է։


== Կենսագրություն ==
Սկզբնական կրթությունն ստացել է ծննդավայրում, ավարտել Մոսկվայի առաջին կադետական կորպուսը (1854), Գլխավոր շտաբի Նիկոլաևյան ակադեմիան (1863)։
1855 թվականին մասնակցել է Ղրիմի պատերազմին (Կովկասյան ռազմաճակատում), 1858–1859 թվականներին՝ Հյուսիսային Կովկասի ապստամբ լեռնականների դեմ մարտերին։
1863–1864 թվականներին ծառայել է Գլխավոր շտաբում, 1865 թվականից՝ Հյուսիսային Կովկասում (Կովկասյան լեռնային վարչությունում եղել է հատուկ հանձնարարությունների գծով պաշտոնյա, Զաքաթալայի օկրուգի պետ և այլն), 1876 թվականին նշանակվել է Սևծովյան զինվորական օկրուգի պետ։
1877–1878 թվականների ոուս–թուրքական պատերազմի ժամանակ, 1877 թվականի մայիսին Շելկովնիկովն իր օկրուգի զորքերով խափանել է Սոչին գրավելու թուրքական բանակի փորձերը, ապա հակահարձակմամբ ազատագրել Աբխազիան։
Մասնակցել է Ալաջայի ճակատամարտին (1877), իր զորախմբով վճռական դեր խաղացել Մուխտար փաշայի գլխավորած թուրքական բանակի ջախջախման գործում։ Էրզրումի գրավման նախօրյակին նշանակվել է Էրզրումի զինվորական օկրուգի պետ։
Վախճանվել է բծավոր տիֆից։


== Պարգևներ ==
Պարգևատրվել է Գեորգիևյան I, III աստիճանների խաչերով և այլ շքանշաններով։


== Գրականություն ==
Էլչիբեկյան Հ., Գեներալ–մայոր Բ․ Մ․ Շելկովնիկով, Ե․, 1944
Վահան Սիմոնյան

Վահան Մելիքի Սիմոնյան (1909, Ախլաթյան, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն), հայ մանկավարժ։ ԽՄԿԿ անդամ (1930): Հայրենական մեծ պատերազմի մասնակից։


== Կենսագրություն ==
Վահան Սիմոնյանը ծնվել է 1909 թվականին  Սիսիանի շրջանի Ախլաթյան գյուղում։ 1929-1938 թվականներին եղել է Ախլաթյան, Դարաբաս և Տոլորս գյուղերի դպրոցների տնօրեն և պատմության ուսուցիչ։ 1930 թվականին ընդունվել է ԽՄԿԿ շարքերը։ 1941 թվականին ավարտել է Երևանի մանկավարժական ինստիտուտի հեռակա բաժնի պատմության ֆակուլտետը։ 1942 թվականի փետրվարի 22-ին զորակոչվել է բանակ։ Սովորել է Թելավի և Բաքվի ռազմական ուսումնարաններում։ Ռազմական ուսումնարանն  ավարտել, ստացել է կրտսեր լեյտենանտի կոչում, կռվել 126-րդ Կարմիր դրոշի շքանշանակակիր հրաձգային դիվիզիայի շարքերում, որպես դասակի հրամանատար։ 1943 թվականի հուլիսին մասնակցել է Դոնեցկ, Զապորոժիե, Մելիտոպոլ քաղաքների ազատագրման համար մղված մարտերին, արիաբար կռվել և իրավորվել է, ապաքինվելուց հետո վերադարձել զորամաս։ 
Պարգևատրվել է «1941-1945 թթ. Հայրենական մեծ պատերազմում Գերմանիայի դեմ տարած հաղթանակի», մարտական և մի քանի  հոբելյանական մեդալներով, աշխատանքային «Պատվո նշան» շքանշանով։ 
1944 թվականին Սիմոնյանը ռազմաճակատում կրկին ծանր վիրավորվել է, ազատվել զինվորական ծառայությունից և որպես 2-րդ խմբի հաշմանդամ զորացրվել է և վերադառնալով հայրենիք՝ նշանակվել դպրոցի տնօրեն, աշխատել մինչև կենսաթոշակի անցնելը։ 


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Պատվո նշան» շքանշան


== Ծանոթագրություններ ==
Անտրևեն

Անտրևեն (ֆր.՝ Entrevennes), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լե Մե կանտոնի կազմի մեջ։ Հանդիսանում է Դին լե Բեն շրջանը։
Համայնքի INSEE կոդ՝ 04077։


== Բնակչություն ==
Համայնքի բնակչությունը 2008 թվականին կազմում էր 167 մարդ։


== Տնտեսություն ==

2007 թվականի տվյալներով 101 աշխատունակ տարիքի մարդկանցից (15-64 տարեկան) 73-ը տնտեսապես ակտիվ էին, 28-ը անգործ (ակտիվության ցուցանիշը 72,3 %, 1999 թվականին եղել է՝ 64,6 %)։ 73 աշխատունակ բնակիչներից 56-ը աշխատում էին (26 տղամարդ և 30 կին), անաշխատանք էին 17-ը (13 տղամարդ և 4 կին)։ 28 անգործ մարդկանցից 3-ը աշակերտներ կամ ուսանողներ են, 12-ը թոշակառու, 12-ը չէին աշխատում այլ պատճառներով։


== Տեսարժան վայրեր ==
Դղյակ (XVII դար)
Սեն Մարտեն ռոմանական եկեղեցի (XII դար)
Նոտր Դամ դը լա Սանտե ժամատուն
Սեն Միշել գերեզմանատան ռոմանական ժամատուն


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Անտրևեն» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16 
«Անտրևեն» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Մ.թ.ա. 60


== Դեպքեր ==
Առաջին եռապետության հաստատումը։


== Ծնունդներ ==


== Մահեր ==
Տիմիրովո (գյուղ, Բուրզյանսկի շրջան)

Անվան այլ կիրառումների համար տե՛ս՝ ՏիմիրովոՏիմիրովո (ռուս.՝ Тимирово, բաշկիրերեն՝ Тимер), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 528 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերսեր շրջան (այլ կիրառումներ)

Մերսեր շրջան, կարող է վերաբերել՝

Մերսեր շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Մերսեր շրջան - ԱՄՆ Իլինոյս նահանգի 102 վարչական միավորներից մեկը
Մերսեր շրջան - ԱՄՆ Կենտուկի նահանգի 105 վարչական միավորներից մեկը
Մերսեր շրջան - ԱՄՆ Միսսուրի նահանգի 114 վարչական միավորներից մեկը
Մերսեր շրջան - ԱՄՆ Նյու Ջերսի նահանգի 21 վարչական միավորներից մեկը
Մերսեր շրջան - ԱՄՆ Փենսիլվանիա նահանգի 67 վարչական միավորներից մեկը
Յիետագուսե (գյուղ, Մյաետագուսե շրջան)

Անվան այլ կիրառումների համար տե՛ս՝ ՅիետագուսեՅիետագուսե (էստ․՝ Jõetaguse), գյուղ Էստոնիայի Իդա-Վիրումաա նահանգի Մյաետագուսե շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
№ 4 (սի-բեմոլ մաժոր)

Սիմֆոնիա № 4 սի-բեմոլ մաժոր, օպ. 60, Լյուդվիգ վան Բեթհովենի սիմֆոնիան։
Գրվել է 1806 թվականին Վիեննայում։


== Նվագախմբի կազմ ==
Փայտե փողայիններ
2 Ֆլեյտա
2 Հոբոյ
2 Կլառնետ (B)
2 Ֆագոտ
Պղնձե փողայիններ
2 Վալդհոռն (B)
2 Շեփոր (B)
Հարվածայիններ
Լիտավր
Լարայիններ
I և II ջութակներ
Ալտեր
Թավջութակներ
Կոնտրաբասներ


== Մասեր ==


== Երաժշտության օգտագործում ==
Սիմֆոնիայի երաժշտության հիման վրա 1923 թվականին բալետմայստեր Ֆյոդոր Լոպուխովը Պետերբուրգի օպերայի և բալետի թատրոնում բեմադրել է «Տիեզերքի վեհություն» բալետը։


== Արտաքին հղումներ ==
Կաղապար:IMSLP2
Analysis of the Beethoven Symphony No. 4 Archived 2020-08-07 at the Wayback Machine., all-about-beethoven.com
Full score of Beethoven's Fourth Symphony
Սևանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Սևան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 113 հուշարձան (18 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աստերոիդների ցանկ (201401-201500)

Աստերոիդների ցանկ (201301-201400)  • Աստերոիդների ցանկ  • Աստերոիդների ցանկ (201501-201600)
 Աստերոիդների ցանկ (201301-201400)  • Աստերոիդների ցանկ  • Աստերոիդների ցանկ (201501-201600)
Համայնք (ավանդական)

Անվան այլ կիրառումների համար տե՛ս՝ ՀամայնքՆահապետական համայնք, հասարակական կազմակերպության ձև։ Նախնական տեսակն արյունակցական կապի վրա հիմնված տոհմական համայնքն էր, որը հատուկ էր նախնադարյան համայնական հասարակարգին։ Մասնավոր սեփականության սաղմնավորման և նախնադարյան հասարակարգի քայքայման պայմաններում ձևավորվել է նահապետական, ընտանեկան մեծ համայնքը (մեկ հորից սերող մերձավոր ազգականների երեք-չորս սերունդ՝ իրենց ընտանիքներով)։ Մինչկապիտալիստական դասակարգային հաստատություններում տիրապետող էր տնտեսական կապերի վրա հիմնված տարածքային գյուղական (հարևանային) համայնքը, որը վերացվել է կապիտալիզմի ժամանակաշրջանում։


== Հայկական լեռնաշխարհում ==
Հայկական լեռնաշխարհում ուշ քարի դարի շեմին առաջացել է մայրական տոհմական համայնք, որին բրոնզի դարի սկզբին փոխարինել է նահապետական հայրիշխանանական մեծ համայնքը։ Ուշ բրոնզի դարաշրջանում առաջացած գույքային անհավասարության, դասակարգերի ձևավորման պայմաններում հայրիշխանական համայնքին փոխարինել է գյուղական, հարևանային համայնքը։ Բնատնտեսության պայմաններում համայնքն ինքնաբավ տնտեսական միավոր էր, որի գոյությունը հայկական պետությանը ապահովում էր բնակչության հարկումը համերաշխիքի սկզբունքով։ Համայնքը կարգավորում էր հողային հարաբերությունները, հողատերերի, պետության հետ շինականների ունեցած կապերը։ Համայնքի հողերի մի մասը պարբերաբար վերաբաժանվում էր անդամների միջև՝ ըստ շնչաքանակի («հող երդոյ»), իսկ մի մասը մնում էր ընդհանուր օգտագործման համար (արոտավայրեր, անտառակներ, լճեր, խոտհարքներ ևն)։ Համայնքը ղեկավարել է ընդհանուր ժողովը և նրա ընտրած գեղջավագը (տանուտերը)։ Գյուղական համայնքների մեծ մասի բնակչությունն ավատատիրական կախման մեջ էր, բայց անձնապես՝ ազատ, պետությանը և եկեղեցուն վճարել է հարկ, իսկ հողատերերին՝ հողային ռենտա։ Ազատ համայնքների բնակչությունը վճարել է հարկ միայն պետությանը և եկեղեցուն, կատարել պետական պարհակներ։ Հայաստանում օտար տիրապետությունների ժամանակաշրջանում համայնքը եղել է հայ ժողովրդի գոյապահպանման հզոր միջոց։ Օտարները համայնքը հանդուրժել են իբրև ժողովրդին համապարտ սկզբունքով հարկելու միջոց։ Ուշ միջնադարում և նոր ժամանակներում, չնայած Հայաստանի տարանջատվածությանը, հայկական համայնքների կյանքն ընթացել է նույն օրինաչափություններով։ Խորացել է ունեցվածքային շերտավորումը։ 1870-ի գյուղացիական ռեֆորմով Արևելյան Հայաստանում վերացվել է համայնքային հողատիրությունը, և հաստատվել հողօգտագործման նոր ձև՝ ծխական-ժառանգականը։ Համայնքային օգտագործման համար մնացել են միայն արոտներն ու խոտհարքները։ Խորհրդային Հայաստանում առաջին տասնամյակներին պահպանվում էին հայկական համայնքների ավանդույթները, սակայն գյուղատնտեսության կոլեկտիվացման հետևանքով համայնքները վերացել են։
Դելֆինարիում

Դելֆինարիում, ակվարիում դելֆինների համար։ Դելֆինարիումի դելֆինները սովորաբար պահվում են մեծ լողավազանում, սակայն երբեմն դելֆինարիումի տնօրինությունը բաց է թողում դելֆիններին բաց ծով` կենդանիներին ազատությունից ամբողջովին չզրկելու նպատակով։
Որոշ դելֆինարիումներ բաղկացած են մեկ մեծ լողավազանից, որտեղ դելֆինները սովորաբար կատարում են տարբեր հնարքներ հանրության առաջ։ Կենդանիներին չձանձրացնելու և վնասներից խուսափելու նպատակով, մինչ ցուցադրությունը կենդանիները լինում են տվյալ երկրի կենտրոնական կենդանաբանական այգում կամ այլ այգիներում։
Թեև դելֆինարիում կառուցելու միտքը առաջացել է 19-րդ դարում, մարդիկ կարողացան ստեղծել առաջին դելֆինարիումը 20-րդ դարի վերջին` 1938 թվականին։ Դելֆինարիումի կառուցողների հիմնական մտահոգությունը կենդանիների գերությունը և պայմանների ապահովումն է։ 1960-ական թվականներին դելֆինարիումները տարածվեցին ամբողջ աշխարհով մեկ և արժանացան քննաատության բնապահպանների կողմից։ Այս ժգոհությունները 21-րդ դարի սկզբին վերաճեցին, հանգեցնելով մի շարք երկրներում դելֆինարիումների փակման։


== Տարածվածություն ==
Չնայած այս միտմանը, դելֆինարիումները շարունակեցին տարածվել Եվրոպայում (Բելգիա, Բուլղարիա, Դանիա, Հայաստան, Ֆինլանդիա, Ֆրանսիա, Գերմանիա, Հունաստան, Իսլանդիա, Իտալիա, Լիտվա, Մալթա, Նիդեռլանդներ, Պորտուգալիա, Ռումինիա, Ռուսաստան, Շվեդիա, Իսպանիա, Ուկրաինա, Վրաստան), Ասիայում (Բահրեյն, Չինաստան, Ինդոնեզիա, Իրան, Իսրայել, Ճապոնիա, Հյուսիսային Կորեա, Ֆիլիպիններ, Հարավային Կորեա, Սինգապուր, Չինաստանի Հանրապետություն, Թայլանդ, Թուրքիա,ԱՄԷ), Հյուսիսային Ամերիկայում (Ամերիկայի Միացյալ Նահանգներ, Կանադա, Մեքսիկա), Արգենտինայում և Ավստրալիայում։


== Գրականություն ==
Ջոնսոն Վիլիամ (Ապրիլի 23, 1994)։ Վարժեցված ծովային կենդանիների պատմություն։ Արկածային գիրք։ ISBN 978-0-946097-28-9
Գունստեթ

Գունստեթ (ֆր.՝ Gunstett), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 711 մարդ, բնակչության խտությունը` 112.86 մարդ/կմ²։ Բնակավայրը զբաղեցնում է 6.3 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 37 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 475 աշխատունակ (15-64 տարեկան)  բնակիչ, որոնցից ակտիվ էին 362-ը, իսկ ոչ ակտիվները` 113։ Ակտիվության ցուցանիշը կազմում է 76,2 %։ 362 աշխատունակ մարդկանցից աշխատել է 337 անձ (186 տղամարդ և 151 կին)։ Գործազուրկ են եղել 25 անձ (6 տղամարդ և 19 կին)։ 113 անաշխատունակներից 36-ը եղել են աշակերտներ կամ ուսանողներ, 46-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրյո (շրջան)

Դրյո (ֆր.՝ Dreux), շրջան (ֆր.՝ Arrondissement) Ֆրանսիայում՝ Կենտրոն-Լուարի հովիտ երկրամասի Էր և Լուար դեպարտամենտոմ։ Շրջանի կազմում ընդգրկված է 108 համայնք։ Սուպրեֆեկտուրան Դրյոն է։ Շրջանի բնակչության թվաքանակը 2006 թվականի տվյալներով եղել է 126.176։ Բնակչության խտությունը կազմում է  84 մրդ/կմ²։ Շրջանի տարածքը՝ 1501 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ` Դրյոյի շրջան (ֆր.)


== Ծանոթագրություններ ==
Շարմազանյան դարպաս (թատերասրահ)

Շերմազանյան դարբաս, թատերասրահ Թիֆլիսում։


== Պատմություն ==
Հիմնադրվել է 1836 թվականին։ Հասարակական-թատերական գործիչ Գալուստ Շերմազանյանի երկհարկանի քարաշեն տունը վերակառուցվել, հարմարեցվել է թատերական շենքի և կոչվել իր անունով։ Գտնվել է Մեծ ծուռ (այժմ՝ Լերմոնտովի) փողոցի վրա։ Դահլիճը (30X32 մ, բարձրությունը՝ 10 մ) ունեցել է 200 հանդիսատեղ։ Ներսը՝ զարդարված արևելյան ոճի նկարներով, կենտրոնում՝ բազմաճյուղ մոմակալներով ապակե մեծ ջահով։ Շերմազանյան դարբասը բացվել է Գ․ Շերմազանյանի մի պիեսով։ Մինչև Թամամշյան թատրոնի գործունեությունը (1851 թվականից) ներկայացվել են ռուսական, նաև վրացական պիեսներ ու իտալական օպերաներ։ 1859 թվականից հայ թատերախումբը ներկայացրել է դրամատուրգ Մ․ Պատկանյանի և մի քանի թարգմանական ողբերգություններ ու կատակերգություններ՝ իր իսկ ղեկավարությամբ։ 1865 թվականին երկրորդ անգամ Թիֆլիսի քաղաքագլուխ ընտրված Գ․ Շերմազանյանի դեմ գրգռված համքարությունը 1865 թվականի հուլիսի 27-ին կործանել է նրա տունն ու Շերմազանյան դարբասը։
Ամբարնայա (Պեչորայի վտակ)

Ամբարնայա (ռուս.՝ Амбарная), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Պեչորա գետի ձախ ափին՝ 1223 կմ հեռավորության վրա։ Գետի երկարությունը 15 կմ է, ավազանի տարածքը 100 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ ավազանի վտակ Պեչորա։ Գետի ավազանը՝ Պեչորա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03050100112103000060757
Հիդրոլոգիական ուսումնասիրությունների կոդը - 103006075
Ավազանի կոդը - 03.05.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մինիկոյ

Մինիկոյ կամ Մալիկու (մալդիվերեն՝ މަލިކު ), կղզի Հնդկական օվկիանոսում, Հնդկաստանի կազմում։ Գտնվում է Մալդիվներից 125 կմ դեպի հյուսիս։ Բնակչությունը կազմում է մոտ 10.000 մարդ։ Օղակղզում խոսում են մալդիվերեն և մալայալամ լեզուներով։
Յանա Ֆեթ

Յանա Ֆեթ (անգլ.՝ Jana Fett,  jâna fêt, jǎː-, նոյեմբերի 2, 1996(1996-11-02), Զագրեբ, Խորվաթիա), խորվաթ թենիսիստուհի։


== Կարիերա ==
2017 թվականի հոկտեմբերի 2-ին Ֆեթը հասել է լավագույն արդյունքին առանձին մարզիկների աշխարհի վարկանշային աղյուսակում` գրավելով 97-րդ տեղը, իսկ 2017 թվականի հոկտեմբերի 30-ին լավագույն արդյունքն է գրանցել զույգերի վարկանշային աղյուսակում` գրավելով 357-րդ տեղը։ Ֆեթը մենակ հինգ և զույգով 4 անգամ արժանացել է տիտղոսների Թենիսի միջազգային ֆեդերացիայի կանանց մրցաշարերի շարքում։
Պատանիների շարքում Ֆեթի կարիերայի ամենաբարձր վարկանիշը եղել է 12-րդ տեղը, որին նա հասել է 2014 թվականի փետրվարի 24-ին։ 2014 թվականին Ավստրալիայում անցկացվող աղջիկների առաձնին բաց առաջնությունում Ֆեթն զբաղեցրել է երկրորդ տեղը՝ եզրափակչում խաղալով Ելիզավետա Կուլիչկովայի հետ։
Ֆեթն իր խոշորագույն տիտղոսին արժանացել է 2015 թվականի Dunlop World Challenge պրոֆեսիոնալ միջազգային մրցաշարում, որտեղ եզրափակչում հաղթել է Լուկսիկա Կումկհումին։
2017 թվականի Հոբարտի միջազգային մրցաշարում Յանա Ֆեթն առաջին անգամ մասնակցել է Կանանց թենիսի ֆեդերացիայի (WTA) մրցաշարին, որտեղ կիսաեզրափակչում պարտվել է բելգիացի Էլիզա Մերտենսին, ով դարձել է չեմպիոն։ Նույն տարում նա երկրորդ անգամ հասել է WTA կիսաեզրափակիչ՝ Ճապոնիայի կանանց բաց առաջնությունում, կրկին հաղթահարել որակավորման փուլը և առաջին անգամ հաղթել թոփ-20-ի մարզիկի՝ Քրիստինա Մլադենովիչին։ Կիսաեզրափակչում նա պարտվել է ճապոնացի Միյու Կատոյին։ Այդ հաջողությունից հետո նա կատարել է իր նորամուտը թոփ-100-ում։
2018 թվականի Ավստրալիայի բաց առաջնությունում Յանա Ֆեթը երկրորդ փուլում պարտվել է ապագա չեմպիոնին՝ դանիացի Քերոլայն Վոզնյացկուն, թեև նա զիջում էր երրորդ սեթում 1-5 հաշվով (Ֆեթի և Վոզնյացկու ընդհանուր հաշիվը երկրորդ փուլում՝ 6-3, 2-6, 5-7)։


== Ելույթներ մրցաշարերում ==


=== ITF մրցաշարերի եզրափակիչներ առանձին ===


==== Հաղթանակներ (5) ====


==== Պարտություններ (2) ====


=== ITF մրցաշարերի կիսաեզրափակիչներ զույգով ===


==== Հաղթանակներ (4) ====


==== Պարտություններ (3) ====


== Ծանոթագրություններ ==


== Արտաքին հղումներ ==
Յանա Ֆեթի էջը Կանանց թենիսի ֆեդերացիայի կայքում
Յանա Ֆեթի էջը Archived 2018-04-17 at the Wayback Machine. Թենիսի միջազգային ֆեդերացիայի կայքում
Լիզիի պատմությունը

«Լիզիի պատմությունը» (անգլ.՝ Lisey's Story), Սթիվեն Քինգի վեպը։ 
Գիրքը նվիրված է գրողի կնոջը՝ Թաբիթա Քինգին։ Վեպի բնօրինակը խմբագրել է Քինգի ոչ թե մշտական խմբագրիչը՝ Չակ Վերիլը, այլ՝ Նեն Գրեմը։


== Սյուժե ==
Լիզի Լենդոնը հայտնի գրող Սքոթ Լենդոնի այրին է։ Ամուսնու մահից հետո երկու տարի անց նա չէր կարողանում հարմարվել ապրել առանց նրա։ Բացի այդ, նրա մոտ առաջանում են այլ խնդիրներ. Լիզիի մեծ քրոջ մոտ առաջանում է հոգեկան սրվածություն, իսկ Տիկին Լենդոնին հետապնդում է մի գրականագետ, ով փորձում է ստանալ Սքոթի ժառանգությունը։ Փորձելով լուծել իր խնդիրները՝ Լիզին հիշում է ամուսնու հետ կյանքի կարևոր իրադարձությունները։ Լիզին երկու անգամ փրկել էր ամուսնու կյանքը, բայց երրորդ անգամ՝ չկարողացավ։ Իսկ հիմա վտանգը սպառնում է իրեն. գրականագետներից մեկը վարձել է մի տարօրինակ մարդու, որպեսզի նա «համոզի» գրողի կնոջը տրամադրել նյութերը։


== Հերոսներ ==
Լիզի Լենդոն, մինչև ամուսնությունը Դեբուշեր, գլխավոր հերոսուհին։ Կին առանց բարձրագույն կրթության, ոչ շատ բազմահմուտ, բայց խելացի և վճռական, ամբողջ կյանքը եղել է հայտնի և վառ իր ամուսնու ստվերը և նրա հավատարիմ օգնականն ու սիրելին։ Չորս քույրերից ամենափոքրը, որոնցից յուրաքանչյուրն ունի իր տարօրինակությունները, իսկ մեծը՝ հոգեկան խնդիրներ։
Սքոթ Լենդոն, նրա ամուսինը։ Հայտնվում է միայն կնոջ հիշողություններում և պատրանքներում։ Տաղանդավոր գրող և հաճելի մարդ։ Երբեմն ինքն իրեն վնասում էր, որպեսզի չդառնար վտանգավոր շրջապատի համար, հատկապես նրա ում սիրում էր՝ իր կնոջ։ Ինչպես նաև նա կարողանում էր տեղափոխվել աշխարհների միջև։
Ամանդա Դեբուշեր, Լիզիի մեծ քույրը։ Ամանդան ունի հոգեկան խնդիրներ, սրացման ժամանակ նա կարող է իրեն վնասել և, նույնիսկ, ընկնել կոմայի մեջ։ Կոպիտ, տհաճ անձնավորություն շփման ժամանակ, սակայն նա սիրում է իր քույրերին, և պատրաստ է օգնել նրանց ցանկացած պահի։
Պոլ Լենդոն, Սքոթի շուտ մահացած ավագ եղբայրը, ում մահվան պատճառը նույնպես ժառանգական խելագարությունն էր։ Հայտնվում է միայն հիշողություններում, երբ Լիզին հիշում է, թե ինչպես է ամուսինը պատմում եղբոր մասին։ Սքոթը շատ էր սիրում Պոլին, բայց դարձել է նրա մահվան անուղղակի պատճառը։
Էնդրյու Լենդոն, մականունը՝ Սպարկի, Պոլի և Սքոթի հայրը, ումից էլ նրանք ժառանգել են «վատ արյունը»։Տեքստում Քինգն օգտագործում է բժշկական սլենգային արտահայտությունը՝ «գոմեր»,  որով ամերիկացի բժիշկներն անվանում են «հոգսաշատ, ծեր, ծանր հիվանդ բուժվող հիվանդներից,ովքեր չեն մահանում»։ Առաջին անգամ այդ տերմինը օգտագործել է ամերիկացի հոգեբույժ Սամուել Շեմոմը իր Աստծո տուն (1978 թվական) երգիծական պատմվածքի մեջ։ Հետևյալ բառը հապավում է. Get Out of My Emergency Room:
Գլխավոր հերոսուհու անունը անգլերենով արտաբերվում է «Լիսի»։ Բնագիր վեպի մեջ ամենասկզբում նշված է, որ նրա անունը հնչում է «ՍիՍի»։


== Ծանոթագրություններ ==


== Արտաքին հղումներ ==
Վեպը horrorking.com կայքում Archived 2017-07-22 at the Wayback Machine.
Ռուսական թերթին հարցազրույց
Մենք կհանգստանանք

«Մենք կհանգստանանք» («Սոնյայի մոնոլոգը»), մելոդեկլամացիան Ալեքսանդր Սպենդիարյանը գրել է Անտոն Չեխովի «Քեռի Վանյա» պիեսի հիման վրա 1910 թվականին։ Առաջին տպագրությունը  և կատարումը նվիրված  է եղել Անտոն Չեխովի 50-ամյա տարելիցին (1913 թվական, Պ. Յուրգենսոն)։ Կատարող.՝ Ի.Մազսկայան  Ալեքսանդր Սպենդիարյանի նվագակցությամբ։ Նվագախմբի հետ առաջին կատարումը  կայացել է 1912 թվականի մարտի 16-ին։ Ստեղծագործությունը կարդացել է Օ. Ն. Կաչալովան, նվագախումբը ղեկավարել է Վ. Ի. Մալիշևսկին։
1912 թվականի նոյեմբերի 27-ին ստեղծագործությունն արժանացել է Գլինկայի անվան մրցանակին։
Քառակուսի

Քառակուսի, կանոնավոր քառանկյուն, այսինքն քառանկյուն, որի բոլոր կողմերն ու անկյունները հավասար են։ Քառակուսին և՛ շեղակյան, և՛ ուղղանկյան մասնավոր դեպքն է։


== Քառակուսու հատկություններ ==
Բոլոր կողմերը հավասար են։
Բոլոր անկյունները ուղիղ են։
Անկյունագծերը հավասար են։
Անկյունագծերը փոխուղղահաց են։
Անկյունագծերը նաև կիսորդներ են։
Անկյունագծերը հատման կետում կիսվում են։։


== Հատկություններ ==
Եթե քառակուսու կողմը նշանակենք 
  
    
      
        t
      
    
    {\displaystyle t}
  ,արտագծած շրջանագծի շառավիղը
  
    
      
        R
      
    
    {\displaystyle R}
  , իսկ ներգծած շրջանագծի շառավիղը 
  
    
      
        r
      
    
    {\displaystyle r}
   ապա,

  
    
      
        r
        =
        
          
            t
            2
          
        
      
    
    {\displaystyle r={\frac {t}{2}}}
  

  
    
      
        R
        =
        
          
            
              2
            
            2
          
        
        t
      
    
    {\displaystyle R={\frac {\sqrt {2}}{2}}t}
  


== Պարագիծ ==

  
    
      
        P
        =
        4
        t
        =
        4
        
          
            2
          
        
        R
        =
        8
        r
      
    
    {\displaystyle P=4t=4{\sqrt {2}}R=8r}
  ,


== Մակերես ==

  
    
      
        S
        =
        
          t
          
            2
          
        
        =
        2
        
          R
          
            2
          
        
        =
        4
        
          r
          
            2
          
        
      
    
    {\displaystyle S=t^{2}=2R^{2}=4r^{2}}
  .


== Ոչ Էվկլիդեսյան երկրաչափություն ==


== Քառակուսիների բազմազանություն ==
Խորանարդի նիստերը քառակուսի են։
Շախմատի դաշտը քառակուսի է, որը բաժանած է 64 քառակուսու։
Միջազգային շաշկիի դաշտը քառակուսի է, որը բաժանված է 100 քառակուսու։
Բռնցքամարտի դաշտը քառակուսի է։
Լիմի դրոշը, որը նավերի վրա բարձրացվում է հատուկ դեպքերում, քառակուսի է։


== Տես նաև ==
Քառակուսի կոչվում է նաև թվի քառակուսի աստիճանը։
Շրջանի քառակուսայնություն։
Միավոր քառակուսի։
Քառակուսու քառակուսացում։
Վարինյոնի զուգահեռագիծ։
Տեբո 1 թեորեմը։
Քառանկյուն։


== Հղումներ ==
«Квадрат, геометрическая фигура»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություն ==
Ռեքիստա

Ռեքիստա (ֆր.՝ Réquista), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 2065 մարդ, բնակչության խտությունը` 34.81 մարդ/կմ²։ Բնակավայրը զբաղեցնում է 59.32 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 36 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1154 աշխատունակ (15-64 տարեկան)  բնակիչ, որոնցից ակտիվ էին 839-ը, իսկ ոչ ակտիվները` 315։ Ակտիվության ցուցանիշը կազմում է 72,7 %։ 839 աշխատունակ մարդկանցից աշխատել է 786 անձ (429 տղամարդ և 357 կին)։ Գործազուրկ են եղել 53 անձ (26 տղամարդ և 27 կին)։ 315 անաշխատունակներից 58-ը եղել են աշակերտներ կամ ուսանողներ, 160-ը` թոշակառուներ, իսկ 97-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բալետմայստեր

Բալետմայստեր (գերմ.՝ Ballettmeister), բալետի, պարերի, երգչախմբային համարների, օպերայում և բալետում պարային համարների հեղինակ և բեմադրող։ Բալետմաստերը ստեղծում է պարային համարներ, կարգավորում է շարժումները, ընտրում է կերպարների գրիմը ու հագուստները, ինչպես նաև դեկորային ցուցադրությունները։ Այս ամենը միտված են իդեալական մթնոլորտ ստեղծելու համար։ Պարի կամ ներկայացման պատրաստությունը տեղի է ունենում փորձերի ժամանակ։ Եզրափակիչ արարողությունը լինում է հանդիսատեսին կամ հեռուստադիտողին ներկայացման կամ բալետի ցուցադրությունը։
Հենվելով գրական սցենարի՝ լիբրետտոյի թեմատիկ զարգացման և երաժշտական կառուցվածքային ձևերի, ներկայացման նկարչական-դեկորատիվ ձևավորման վրա, օգտագործելով պարի և մնջախաղի արտահայտչամիջոցները՝ ստեղծում է բալետի բեմական գործողության ռեժիսորական կոմպոզիցիան և խորեոգրաֆիկ տեքստը։ Բեմադրման տարբեր փուլերում համագործակցում է կոմպոզիտորի, դիրիժորի, նկարչի, սցենարիստի և դրամատիկական տեսարանների ռեժիսորի հետ։ Գեղարվեստական մտահղացման իրագործումն անմիջականորեն պայմանավորված է պարող-արտիստներով։ Բալետի բեմադրությանը մեծապես նպաստում է նաև բալետմայստեր-փորձավարը, որի շնորհիվ պարողները յուրացնում են դերապարերը։
Հայկական բալետի ձևավորմանն ու զարգացմանը մեծապես նպաստել են բալետմայստերներ Իլյա Արբատովը, Ազատ Ղարիբյանը, Վիլեն Գալստյանը, Մաքսիմ Մարտիրոսյանը, Եվգենի Չանգան, Զարեհ Մուրադյանը, Ա. Ասատրյանը և ուրիշներ։


== Ծանոթագրություններ ==
Պլանկտոնի պարադոքս

Պլանկտոնի պարադոքս (պլանկտոնային պարադոքս), այնպիսի իրավիճակի նկարագրություն ջրային էկոհամակարգում, որի դեպքում ռեսուրսների սահմանափակ շրջանակն ապահովում է պլանկտոնի տեսակների անսպասելի լայն տեսականի՝ ակնհայտորեն խախտելով մրցակցային բացառման սկզբունքը։


== Էկոլոգիական պարադոքս ==
Պլանկտոնի պարադոքսն առաջանում է պլանկտոնի դիտարկվող բազմազանության բախումից մրցակցային բացառման սկզբունքի հետ, որը նաև հայտնի է որպես Գաուզեի սկզբունք, որում ասվում է, որ երբ երկու տեսակներ մրցում են նույն ռեսուրսի համար, ի վերջո միայն մեկ տեսակն է գոյատևում, իսկ մյուսը հայտնվում է անհետացման եզրին։ Հակառակ Գաուզի սկզբունքի՝ ֆիտոպլանկտոնների կյանքը բազմազան է բոլոր ֆիլոգենետիկ մակարդակներում, չնայած ռեսուրսների սահմանափակ շրջանակին (օրինակ՝ լույս, նիտրատներ, ֆոսֆատներ, սիլիցիումաթթու, երկաթ), որոնց համար կա մրցակցություն։
Պլանկտոնի պարադոքսն ի սկզբանե նկարագրվել է 1961 թվականին Ջ. Է. Հաթչինսոնի կողմից, որն առաջարկել է, որ այս հակասությունը կարող է լուծվել այնպիսի գործոններով, ինչպիսիք են լույսի կամ տուրբուլենտության ուղղահայաց գրադիենտները, սիմբիոզը կամ կոմենսալիզմը, տարբերվող գիշատությունը կամ շրջակա միջավայրի անընդհատ փոփոխվող պայմանները։
Ավելի ուշ շրջանի աշխատանքները ենթադրվել է, որ պարադոքսը կարող է լուծվել այնպիսի գործոններով, ինչպիսիք են հեղուկի քաոսային շարժումը, կերի ընտրողականությունը (որոշակի չափի կերի նախապատվությունը), տարածական ժամանակային անհամասեռություն և շրջակա միջավայրի տատանումները։ Ընդհանրապես, որոշ հետազոտողներ կարծում են, որ էկոլոգիական և շրջակա միջավայրին վերաբերող գործոնները անընդհատ փոխազդում են այնպես, որ պլանկտոնի միջավայրը երբեք չի հասնում այնպիսի հավասարակշռության, որը բարենպաստ է տեսակներից մեկի համար։ Միտչելի և այլոց (2008) ուսումնասիրությունները ցույց են տվել, որ պլանկտոնի բաշխվածության փոքրածավալ վերլուծությունները ցույց են տվել ագրեգացիաների բծեր՝ 10 սմ-ի սահմաններում, որոնք ունեն կյանքի բավարար տևողություն (ավելի քան 10 րոպե), որպեսզի ստեղծեն պլանկտոնի ուտելու, մրցակցության և վարակի հնարավորություն։


== Ծանոթագրություններ ==


== Արտաքին հղումներ ==
The Paradox of the Plankton
Յալթա

Յալթա (ուկրաիներեն՝ Ялта, Ղրիմի թաթարերեն՝ Yalta), քաղաք Ուկրաինայի Ղրիմի Ինքնավար Հանրապետության Յալթայի քաղաքային խորհրդում, հանրապետական նշանակության քաղաք։ Բնակավայրը նախկինում նաև անվանվել է Յակուբովկա։
2012 թվականի տվյալներով Յալթա քաղաքում բնակվում էր 78 040 մարդ։ Բնակավայրը զբաղեցնում է 17,37 կմ² տարածք։ Բնակչության խտությունը կազմում էր 4493 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-09-04 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռիմ Էլ Բեննա

Ռիմ Էլ Բեննա (արաբ․՝ ريم البنة‎‎, ֆր.՝ Rim El Benna, մայիսի 30, 1981(1981-05-30), Նաբուլ, Թունիս), թունիսցի դերասանուհի։ 2007 թվականի հունիսին հայտնվել է Tunivisions ամսագրի շապիկին։


== Ֆիլմագրություն ==


=== Ֆիլմեր ===


==== Լիամետրաժ ====
Սելմա՝ Ռաջա Ամարիի «Գաղտնիքները», 2009
Մոհամեդ Դամակիի «Հինգշաբթի կեսօրին», 2013


==== Կարճամետրաժ ====
Ադել Սեհրանի Adeem, 2010
Բեն Օթհանի «Սեր և թարմ ջուր», 2011


=== Հեռուստատեսություն ===


==== Սերիալներ ====
Էզեդին Հարբադուրի Aqfas Bila Touyour, 2009
Աբդելկադեր Ջերբիի Min Ayam Mliha, 2010


==== Հեռուստաֆիլմեր ====
Ջուլիո Բազեի San Pietro, Օմար Շարիֆի հետ, 2005
Մարկ Լուիսի «Ով դավաճանեց Հիսուսին», 2010


=== Տեսահոլովակներ ===
Թունիսական Nejma բուսական յուղերի ապրանքանիշի տեսահոլովակ, 2006
Նկարահանվել է Բեդիաֆի Ռաշայի և Բենժեմի նկարահանած Velours տեսահոլովակում, երգի հեղինակ և կոմպոզիտոր՝ Բենժեմի, 2012,


== Մրցանակներ ==
Միսս Թունիս 2005
Եվրո-արաբական կինոփառատոնի լավագույն դերասանուհի «Գաղտնիքները» ֆիլմում դերի համար


== Ծանոթագրություններ ==


== Արտաքին հղումներ ==
Ռիմ Էլ Բեննա (անգլ.) Internet Movie Database կայքում
Rym El Benna révèle ses "Secrets" cinématographiques
“Rim El Banna: Born to be wild” Archived 2015-07-17 at the Wayback Machine.
Հողագործների պալատ

Հողագործների պալատ (թաթ.՝ Игенчеләр сарае), կառույց Կազանի պատմական կենտրոնում, Վախիտովսկի շրջանում։ Տեղակայված է Կազանի պալատական հրապարակում, Կազանի կրեմլի և Կազանկայի առափնյայի հարևանությամբ։ Այստեղ են գտնվում Թաթարստանի Հանրապետության գյուղատնտեսության և սննդի նախարարության գլխամասային գրասենյակը, գլխավոր անասնաբուժական վարչությունը, «Հանրապետական ներդրումային և նորարարական ագրոարդյունաբերական կենտրոն» պետական միավորումը և մի շարք ենթակա կազմակերպություններ։  Հողագործների պալատը դարձել է քաղաքի ամենահայտնի ժամանակակից տեսարժան վայրերից մեկը։


== Պատմություն ==
Շենքը կառուցվել է Ֆեդոսևսկայա փողոցի սկզբնամասում քանդված շինության տարածքում։ Պալատի նախագիծն իրականացրել է «Անտիկա-պլյուս» ընկերությունը, նախագծի հեղինակն է Լեոնիդ Գորնիկը։
Շինարարական աշխատանքները սկսվել են 2008 թվականի գարնանը, ավարտվել 2010 թվականին։ Շենքի կառուցման արժեքը կազմել է 2,2 միլիարդ ռուբլի։ 2011 թվականից հանրապետության օրը և քաղաքի օրը՝ օգոստոսի 30-ին Պալատին հարակից հրապարակում հազարավոր հանդիսատեսների առջև տեղի է ունենում «Կազանի աշուն» միջազգային օպերայի փառատոնի գալա համերգը բացօթյա ձևաչափով։ Առաջին նման համերգին մասնակցել են ռուսական պրիմադոննա Լյուբով Կազարնովսկայան և իտալացի տենոր Լեոնարդո Գրոմենյան Թաթարստանի պետական սիմֆոնիկ նվագախմբի ուղեկցությամբ։


== Ծանոթագրություններ ==
Տորիչելլա

Տորիչելլա (իտալ.՝ Torricella), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 4207 մարդ (2008 թվական), բնակչության խտությունը կազմում է 157 մարդ/կմ²։ Զբաղեցնում է 26 կմ² տարածք։ Փոստային ինդեքսն է՝ 74020։ Հեռախոսային կոդը՝ 099։


== Ժողովրդագրություն ==
Բնակչության աճ։


== Կոմունայի վարչակազմ ==
Հեռախոս՝ 099 9573007
Պաշտոնական կայք՝ http://www.comune.torricella.ta.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քարձոր

Անվան այլ կիրառումների համար տե՛ս՝ Քարձոր (այլ կիրառումներ)Քարձոր, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 8 կմ հարավ-արևմուք, Ճորոխի աջակողմյան Քարձոր վտակի աջ ափին, լեռնային գետահովտում։


== Բնակչություն ==
XX դարի սկզբին ուներ 33 տուն թուրք և լազ բնակիչ։


== Պատմամշակութային կառույցներ ==
Քարձորի մոտակայքում գտնվում էր Քարձորու Ս. Հովհաննես վանքը։ Վանքն ուներ կաթողիկե եկեղեցի և մառուռ։ Ըստ Հ. Ոսկանյանի Վանքը պատկանում էր V դարին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գրական թերթ

Գրական թերթ, հասարակական-քաղաքական, գրական-գեղարվեստական շաբաթաթերթ։ Հայաստանի գրողների միության վարչության օրգան։ Հրատարակվում է 1932 թվականից, Երևանում։


== Պատմություն ==
«Գրական թերթ» մինչև Հայաստանի սովետական գրողների միության ստեղծումը (1934) հանդիսացել է Հայաստանի խորհրդային գրողների ֆեդերացիայի, իսկ այնուհետև՝ Հայաստանի խորհրդային գրողների, երաժիշտների և կերպարվեստագետների միության օրգանը։ Լուսաբանում է սովետահայ գրականության ստեղծագործական, տեսական-քննադատական աշխատանքները, պայքարում գրականության և արվևստի կուսակցականության, ժողովուրդների ինտերնացիոնալ կապի, սոցիալիստական ռեալիզմի սկզբունքների ամրապնդման համար։
Թերթն արձագանքում է ՀԽՍՀ կյանքի գրեթե բոլոր ոլորտների նշանակալից երևույթներին, առաջ քաշում ժողտնտեսության և մշակույթի համար էական նշանակություն ունեցող պրոբլեմներ։ Թերթը ղեկավարում է գրական նոր սերնդի ստեղծագործական աճի պրոցեսը, բանավեճեր վարում արձակի ու պոեզիայի հարցերի մասին։ Պարբերաբար էջեր է նվիրում սովետական հանրապետությունների գրականությանը, նշում հայ և համաշխարհային գրականության դասականների հոբևլյանական տարեթվերը, տպագրում թարգմանական նմուշներ արտասահմանյան դասակաև և ժամանակակից հեղինակների գործերից, տեղ հատկացնում սփյուռքահայ գրողների ստեղծագործություններին։
Հրատարակման տարբեր շրջաններում «Գրական թերթ»-ի շուրջն են համախմբվել ու ակտիվորեն աշխատակցել հայ և սովետական անվանի գրողներն ու գրականագետները՝ Եղիշե Չարենցը, Ավետիք Իսահակյանը, Ալեքսանդր Շիրվանզադեն,Դերենիկ Դեմիրճյանը, Վահրամ Ալազանը, Ստեփան Զորյանը, Նաիրի Զարյանը, Պարույր Սևակը և ուրիշներ։
Հայրենական պատերազմի շրջանում (1941-1944 թվականները) թերթը լույս չի ընծայվել։ «Գրական թերթ» խմբագրել են․ Հ․ Մկրտչյան (1932, 1935-1936 թվականներին), Եղիա Չուբար (1932-1933 թվականներին), Ն․ Դաբաղյան (1933 թվականին), Վ․ Ալազան (1933-1935, 1936-1937 թվականներին), Տենրի Գաբրիելյան, (1937 թվականին), Տ․ Մելիքյան (1937-1939 թվականներին), Գ․ Րորյան (1939-1940 թվականներին), Գ․ Ոսկանյան (1940-1941 թվականներին), Գ․ Հովսեփյան (1941 թվականին), Ա․ Բաբայան (1944-1948 թվականներին), Վ․ Մնացականյան (1948–1953 թվականներին), Գ․ Տեր-Գրիգորյան (1953-1955 թվականներին), Հ․ Հովհաննիսյան (1955-1959 թվականներին), Մ․ Սարգսյան (1959-1963 թվականներին), Վահագն Դավթյան (1963-1965 թվականներին), Համո Սահյան (1965-1967 թվականներին), Միքայել Շաթիրյան (1967-1969 թվականներին), Ս․ Տարությունյան (1969 թվականից)։


== Արտաքին հղումներ ==
Պաշտոնական կայք
ԼՂԻՄ ժողովրդական պատգամավորների մարզային խորհրդի 20-րդ գումարման արտահերթ նստաշրջան

Հրավիրվել է 1988-ի փետրվարի 20-ին՝ Ստեփանակերտում. համաժողովրդական առաջին ցույցերից ու հանրահավաքներից, մարզի աշխատավորության ներկայացուցչական խմբերի մոսկովյան առաջին երթ ու դարձերից, շրջանային խորհուրդների գործկոմների որոշումներից հետո՝ անհրաժեշտաբար։


== Պատգամավորներ ==
Պատգամավորների (անհրաժեշտ երկու երրորդի) գրավոր համաձայնությունն ապահովել են Վ. Հակոբյանը, Գ. Գաբրիելյանը, Հ. Բեգլարյանը, Ա. Մանուչարովը, Յուրի Ներսիսյանը, Յուրի Ջհանգիրյանը, Ռ. Պետրոսյանը և ուրիշներ։ Նիստին մասնակցել են 112 պատգամավոր, մարզկոմի բյուրոյի անդամներ, գործկոմի պատասխանատու աշխատողներ։ ԽՄԿԿ կենտկոմի աշխատակից Վ. Յաշինը. Ադրբեջանի ԿԿ կենտկոմի առաջին քարտուղար Ք. Բադիրովը, ԼՂԻՄ-ի մարզկոմի քարտուղար Բ. Կևորկովը, մարզխորհրդի գործկոմի նախագահ Վ. Օսիպովը, չկարողանալով խափանել նստաշրջանի աշխատանքը, հեռացել են դահլիճից։ Մանդատային հանձնաժողովի նախագահ Սայիլյանի զեկուցումից հետո նստաշրջանի նախագահ է ընտրվել Վ. Հայրարդետյանը։


== Նիստը ==
Նիստում քննարկման դրված միակ հարցի՝ ԼՂԻՄ-ը Ադրբեջանի ԽՍՀ կազմից դուրս բերելու և Հայկական ԽՍՀ-ին վերամիացնելու համար Ադրբենական և Հայկական ԽՍՀ ԳԽ-ներին դիմելու մասին զեկուցել է Վ. Հակոբյանը։ Ելույթ է ունեցել 44 պատգամավոր։ Նստաշրջանը որոշել է. «Ընդառաջելով ԼՂԻՄ-ի աշխատվորների ցանկություններին՝ խնդրել Ադրբեջանական ԽՍՀ ԳԽ-ին և Հայկական ԽՍՀ ԳԽ-ին խորին ըմբռնման զգացում դրսևորել Լեռնային Ղարաբաղի հայ բնակչության իղձերի նկատմամբ և լուծել ԼՂԻՄ-ը Ադրբեջանական ԽՍՀ կազմից Հայկական ԽՍՀ կազմ հանձնելու հարցը, միաժամանակ միջնորդել ԽՍՀՄ ԳԽ-ի առջև ԼՂԻՄ-ը Ադրբեջանական ԽՍՀ կազմից Հայկական ԽՍՀ կազմ հանձնելու հարցի դրական լուծման համար»։ Սակայն 1988-ի փետրվարի 21-ին ԽՄԿԿ կենտկոմի քաղբյուրոն իրականությունից հեռու և հապճեպ որոշում է ընդունել, որով Ղարաբաղյան հիմնախնդրի արդարացի լուծմանն ուղղված համաժողովրդական շարժումը որակել է որպես «ծայրահեղական» ու «ազգայնամոլական», ինչը իբր հակասում է Ադրբեջանական ԽՍՀ և Հայկական ԽՍՀ աշխատավորների շահերին։ Միաժամանակ որոշում է ընդունել մշակել մարզի սոցիալ-տնտեսական և մշակութային զարգացման միջոցառումներ։
Սովի տարիներից

Սովի տարիներից, 1966 թվականին «Հայֆիլմ» կինոստուդիայի նկարահանած ֆիլմ ըստ Հովհաննես Թումանյանի համանուն պատմվածքի։


== Սյուժե ==
Ֆիլմը պատմում է 20-րդ դարասկզբի հայ գյուղացու անուրախ կյանքի մասին։


== Դերերում ==
Անդրե – Կարեն Ջանիբեկյան
Գոքոր – Թ. Գևորգյան
Համբո – Ֆրունզիկ Մկրտչյան
Նազլու – Եվա Մանվելյան


== Ծանոթագրություններ ==
Պետրոս Պետրոսյան (լուսանկարիչ)

Պետրոս Անուշավանի Պետրոսյան (դեկտեմբերի 26, 1937(1937-12-26), Երևան, Հայկական ԽՍՀ, ԽՍՀՄ), հայ լուսանկարիչ։ ԽՍՀՄ ժուռնալիստների միության անդամ։


== Կենսագրություն ==
Պետրոս Պետրոսյանը ծնվել է 1937 թվականին Երևանում, մաթեմատիկայի ուսուցիչ Անուշավան Պետրոսյանի ընտանիքում։ Լուսանկարչության բնագավառում առաջին քայլերն արել է դպրոցական տարիներին։ 1943-1953 թվականներին սովորել է Երևանի թիվ 98 միջնակարգ դպրոցում։ Դպրոցն ավարտելու հետո մեկ տարի աշակերտել է ՏԱՍՍ-ի թղթակից, լուսանկարիչ Հակոբ Հեքեյանին։ 1958-1960 թվականներին աշխատել է Երևանի Շահումյանի շրջանի պիոներների պալատում, 1961 թվականին՝ Հայէլեկտրո գործարանի գիտահետազոտական ինստիտուտում, 1962 թվականին՝ «Փոստարկղ»
թիվ 13 (Մերգելյանի անվան ինստիտուտ) ֆոտոլաբորատորիայում։ 1963-1979 թվականներին եղել է «Սովետական Հայաստան» ամսագրի ֆոտոթղթակիցը։ 1967 թվականին ընդունվել է Երևանի պետական համալսարան։ 1979 թվականին եղել է Սփյուքահայերի հետ մշակութային կապերի կոմիտեի լուսանկարիչը։ 1993 թվականից եղել է ՀՀ արտաքին գործերի նախարարության լուսանկարիչը։ Դասավանդել է Երևանի պետական համալսարանի ժուռնալիստիկայի ֆակուլտետում։


== Ցուցահանդեսներ ==
Մասնակցել է համամիութենական և հանրապետական ցուցահանդեսների։ 1976 թվականին Երևանի ռադիոյի և հեռուստատեսության կոմիտեի դահլիճում տեղի է ունեցել Պետրոսյանի առաջին անհատական ցուցահանդեսը։ 1988 թվականին Պետրոսյանի 50-ամյակի առթիվ Ժուռնալիստի տան դահլիճում բացվել է «Հայաստանը ժուռնալիստի աչքերով» ցուցահանդեսը։


== Գրականություն ==
Քոչար, Վահան։ Հայ լուսանկարիչներ, հեղինակային հրատարակություն, 2007, 159 էջ։


== Ծանոթագրություններ ==
Արաբական գայլ

Արաբական գայլը (լատիներեն՝ Canis lupus arabs) գայլի տարատեսակ է, որը այսօր հանդիպում է հարավային Իսրայելում, հարավային և արևմտյան Իրաքում, Օմանում, Եմենում, Հորդանանում, Սաուդյան Արաբիայում և Եգիպտոսի Սինայ Պենինսուլա հատվածում։ Չափսերով արաբական գայլը փոքր է և հարմարվել է ապրել անապատային պայմաններում։


== Բնութագիր ==


=== Չափսերը ===
Այլ գայլերի հետ համեմատած չափսերով արաբական գայլերը ավելի փոքր են և թեթև։
Արաբական գայլերի ականջները ավելի մեծ են։


=== Ապրելակերպը ===

Համեմետած այլ գայլերի արաբական գայլերը չեն ապրում մեծ խմբերով։ Նրանք որսում են 3-4 գայլերից կազմված ոհմակներով։ Մեծ թվով ոհմակները հազվագյուտ են։
Ի տարբերություն այլ գայլերի, արաբական գայլերը չեն ոռնում։


=== Մորթին ===
Արաբական գայլերի մորթին շատ խիտ չէ և ունի բավական կարճ մազեր, որի պատճառով էլ այս գայլերը ավելի փոքր տեսք են ստանում։ Միայն մեջքի վրայի մորթին է, որ նույնիսկ ամռանը երկար է մնում։ Ձմեռային մորթին երկար է, բայց ոչ այնքան երկար ինչպիսին այն լինում է այս գայլի հյուսիսում ապրող ցեղակիցների մոտ։
Այս գայլը միակն է ում մոտ բացակայում են թաթերի մեջտեղի երկու մատերը։ Սա բնորոշ է աֆրիկական վայրի շանը։


=== Սնունդը ===
Արաբական գայլերը հարձակվում են այծերի և նույն կամ ավելի փոքր չափս ունեցող բոլոր կենդանիների վրա՝ նապաստակներ, կրծողներ և այլ փոքր գիշատիչ կենդանիներ։ Այս գայլը հովիվների համար լուրջ վտանգ է և նրանք կարող են ազատ կրակել այս գիշատիչի վրա։ Որսորդության պատճառով այս գայլերի թիվը կտրուկ նվազել է, բայց վերջին ժամանակներում գայլերին սպանողների պատիժների կիրառումներից հետո այս կենդանիների թիվը նորից սկսել է աճել։